PARLAMENTUL ROMÂNIEI

CAMERA  DEPUTAŢILOR

Comisia pentru muncă şi protecţie socială 



Nr.27/267/5 iunie 2003
RAPORT

asupra propunerilor legislative pentru modificarea şi completarea Codului Muncii având P.L. nr. 49, 53, 54, 56, 68, 105, 131, 132, 134, 140 şi 154 din 2003 

În conformitate cu prevederile art.89 din Regulamentul Camerei Deputaţilor, Comisia pentru muncă şi protecţie socială a fost sesizată pentru dezbatere pe fond cu propunerile legislative pentru modificarea şi completarea Codului Muncii redate în anexa la prezentul raport, trimise cu adresele nr. 49, 53, 54, 56, 68 şi 105 din 24 martie 2003 şi nr. 131, 132, 134, 140 şi 154 din 7 aprilie 2003.


La întocmirea prezentului raport, în conformitate cu prevederile art.66 din Regulamentul Camerei Deputaţilor, Comisia a avut în vedere şi avizele primite de la Consiliul Legislativ şi Consiliul Economic şi Social.

Comisia a fost sesizată cu dezbaterea şi avizarea propunerilor legislative mai sus menţionate în procedură obişnuită.

Propunerile legislative fac parte din categoria legilor organice, conform prevederilor constituţionale, şi au ca obiect de reglementare modificarea şi completarea Legii nr.53/2003 – Codul Muncii.


La dezbaterea acestor propuneri legislative a participat ca invitat d-na Oana Cazan, din partea Ministerului Muncii şi Solidarităţii Sociale.

La lucrările comisiei au fost prezenţi 19 deputaţi, din totalul de 20 membri ai comisiei.

În urma dezbaterii propunerilor legislative în şedinţa din data de 3 iunie 2003, Comisia propune respingerea acestora pentru motivele redate în Anexă.

PREŞEDINTE,



SECRETAR,

Smaranda DOBRESCU


Ion MÎNZÎNĂ 

Întocmit, 

Expert Elena MESAROŞ 

Expert Monica Rallu CURTA

Expert Sorina Steliana SZABO

Consilier Elena ANGHEL

A N E X Ă

	Nr.crt.
	Titlul propunerii legislative
	Nr. şi data învestirii 
(P.L.)
	Nr. înregistrării la comisie
	Obiect reglementare
	Motivaţia respingerii
	Număr voturi

	0
	1
	2
	3
	4
	5
	6

	1
	Propunere legislativă pentru completarea şi modificarea art.27 din Codul Muncii


	49
din 24.03.2003
	116

din 24.03.2003
	Completarea şi modificarea art.27 în sensul instituirii obligaţiei salariatului să prezinte certificatul medical în cel mult 7 zile calendaristice de la data încheierii contractului individual de muncă, precum şi cuantificarea costurilor investigaţiilor medicale necesare eliberării certificatului medical.
	Prezentarea certificatului medical la angajare este o condiţie a însăşi încheierii contractului individual de muncă, sub sancţiunea nulităţii acestuia. Nu se poate pune problema prezentării acestuia ulterior angajării. În privinţa costului investigaţiilor medicale pentru angajare, nu este necesar să se stabilească un barem, întrucât analizele necesare sunt dintre cele mai puţin costisitoare şi oricum nu pot cădea în sarcina angajatorului, care nu are obligaţii faţă de persoana cu care nu se află într-un raport de muncă.
	7 pentru

4 împotrivă

	
	
	
	
	
	
	

	2
	Propunere legislativă pentru completarea şi modificarea art.31 din Codul Muncii


	53 

din 24.03.2003
	120

din 24.03.2003
	Modificarea alin.(4) al art.31, în sensul reducerii de la 3-6 luni la 25-30 zile calendaristice  a perioadei de probă în cazul încadrării, la debutul în profesie al absolvenţilor instituţiilor de învăţământ.
	Perioada de probă este concepută ca o perioadă de stagiu, absolventul având nevoie de o perioadă mai lungă de acomodare la activităţile specifice locului de muncă.
	6 pentru

4 împotrivă

	
	
	
	
	
	
	

	3
	Propunere legislativă pentru completarea şi modificarea art.182 din Codul Muncii


	54

din 24.03.2003
	121

din 24.03.2003
	Completarea art.182 cu un alineat în care se prevede obligaţia angajatorilor care au în subordine minim 100 de salariaţi de a asigura şi asistenţa medicală şi de prim ajutor în cazul urgenţelor, precum şi obligaţia de a transporta salariatul cu mijloace proprii, la primul spital de profil, în caz de accident.


	Această obligaţie nu cade în sarcina angajatorului ci a instituţiilor de specialitate medicală.
	6 pentru 

4 împotrivă

	4
	Propunere legislativă pentru completarea şi modificarea art.22 (2) din Codul Muncii


	56

din 24.03.2003
	123

din 24.03.2003
	Modificarea alin.(2) al art.22 în sensul că prevederea privind clauza de neconcurenţă îşi produce efectele prin excepţie, şi după încetarea contractului individual de muncă numai pentru persoanele care au ocupat o funcţie de conducere şi pentru o perioadă de maximum 2 ani.


	În momentul încetării contractului individual de muncă, încetează şi obligaţiile părţilor. Prevederile actuale ale Codului Muncii nu exclud introducerea oricăror clauze asupra cărora părţile convin. 
	6 pentru 

4 împotrivă

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	

	0
	1
	2
	3
	4
	5
	6

	5
	Propunere legislativă pentru completarea şi modificarea art.296 din Codul Muncii


	68
din 24.03.2003
	135

din 24.03.2003
	Modificarea şi completarea art.296 în sensul ca dovada vechimii în muncă să poată fi făcută oricând şi cu cartea de muncă.


	În noul Cod al Muncii conceptul de “vechime în muncă” a fost înlocuit cu “stagiul de cotizare”, cartea de muncă nu se va mai folosi ca document de atestare a activităţii salariatului.


	6 pentru 

4 împotrivă

	6
	Propunere legislativă pentru completarea şi modificarea art.46, alin (2) din Codul Muncii


	105

din 24.03.2003
	142

din 24.03.2003
	Modificarea alin.(2) al art.46 în sensul limitării perioadei de detaşare a salariatului la maximum 2 ani.


	Se restricţionează posibilitatea prelungirii detaşării salariatului, textul actual al Codului Muncii fiind mai permisisv.


	6 pentru 

4 împotrivă

	7
	Propunere legislativă pentru completarea art.69 din Codul Muncii


	131

din 07.04.2003
	168

din 07.04.2003
	Completarea art.69 cu o literă prin care se prevede ca obligaţie a angajatorului, în cazul concedierilor colective, să aducă la cunoştinţa salariaţilor pachetul de legi şi actele normative privind concedierile colective şi legislaţia care reglementează înfiinţarea şi dezvoltarea unor activităţi.


	Nu se poate invoca necunoaşterea legilor, ele fiind publicate în Monitorul Oficial al României, pe de o parte, iar pe de altă parte, problematica concedierilor colective este deja reglementată prin alte acte normative, cum este Legea nr.76/2002 privind sistemul asigurărilor pentru şomaj şi stimularea ocupării forţei de muncă, în care serviciile de preconcediere prevăd infomarea suplimentară.
	8 pentru 

4 împotrivă

	
	
	
	
	
	
	

	
	
	
	
	
	
	

	0
	1
	2
	3
	4
	5
	6

	8
	Propunere legislativă pentru modificarea art.70 lit.h din Codul Muncii


	132

din 07.04.2003
	169

din 07.04.2003
	Modificarea lit.h) a art.70 în sensul înlocuirii sintagmei “termenul înăuntrul căruia” cu sintagma “termenul în care”.


	Sintagma “termenul înăuntrul căruia” este o expresie consacrată juridic.
	7 pentru 

4 împotrivă

1 abţinere

	9
	Propunere legislativă pentru modificarea art.71 (3) din Codul Muncii


	134

din 07.04.2003
	171

din 07.04.2003
	Modificarea alin.(3) al art.71 în sensul înlocuirii sintagmei “în interiorul termenului de 45 de  zile” cu sintagma “în termenul de maxim 45 de zile calendaristice”.


	Sintagma “în interiorul termenului de” este o expresie consacarată juridic.
	7 pentru 

4 împotrivă

1 abţinere

	10
	Propunere legislativă pentru completarea art.72, alin.(3) din Codul Muncii


	140
din 07.04.2003
	177

din 07.04.2003
	Modificarea alin.(3) al art.72 în sensul instituirii obligaţiei în sarcina salariaţilor disponibilizaţi, de a solicita în scris reangajarea în ipoteza în care angajatorul îşi reia activitatea.

	Formularea din Codul Muncii este acoperitoare, incluzând atât forma verbală cât şi scrisă de solicitare.
	7 pentru 

4 împotrivă

	11
	Propunere legislativă pentru modificarea Legii nr.53/2003, privind Codul Muncii


	154

din 07.04.2003
	185
din 07.04.2003
	Modificarea alin.(2) al art.6 în sensul recunoaşterii dreptului salariaţilor la negocieri individuale.


	Negocierea individuală precede încheierea contractului individual de muncă, deci dobândirii calităţii de salariat.


	7 pentru 

4 împotrivă


Întocmit, 

Expert Elena MESAROŞ 

Expert Monica Rallu CURTA

Expert Sorina Steliana SZABO

Consilier Elena ANGHEL

